Evo Morales

I Juan Evo Morales Ayma (mibait Octubre 26, 1959), a sikat king lagyung Evo (), metung yang pulitiku ampong aktibistang Bolivian, a magsilbi antimong Pamuntuk ning Bolivia, pusisyun a tatalnan na manibat kanitang 2006. Pekapun ne mu naman ning Pangimut para king Sosyalismu Movement for Socialism – Political Instrument for the Sovereignty of the Peoples (MAS) ampo ing unyong Cocalero. King kayang pulitika, metung yang pekapun a sosyalista, at ing pundasyun ning kayang pangapamuntuk (presidency) ya pin ing pamanutuk king pangapalyari king pangsa da reng bayung polisiya, ing ing pamipakilala ning metung a bayung punbatas o konstitusyon, reporma king gabun, ing pamanalis da reng miayaliwang manimunang industria king upaya ning kapamahalan, ing pamaglaban king papil ning Estados Unidos king pulitika ning bangsa, ampo ing pamagbawas king kakalulwan.http://www.commondreams.org/view/2012/03/21-6

Mibait ya king uring talapagobrang pamilyang Aymara king Isallawi, Orinoca Canton, at meragul ya i Evo a sasaup kareng kayang pengari anting metung a ortelanu. E miyari king sekundarya o high school. Migsane ya i Morales king militar lalam ning sapilitang pamagsilbing militar kilub ning pabanwa anggang 1978, at mibalik ya king propesyon ning kayang pamilya, ing pamanasik, at minalis ya kayabe ra king Chapare Lalawigan. Miras ya king pamananam coca, at megi yang aktibu king unyon da reng talatanam coca, ing pangimut a cocalero. Megi yang pikabalwan a aktibista kareng campesino (talapagobra king baryu), at mekilala ya king pamanibala king pamaglaban king tangka ning Estados Unidos a patuknangan ing pamagpatubung coca para king pamangawang cocaine antimong dake ning karelang mas maleparan a "Gera kareng Droga (War on Drugs).

Miras king larangan ning pulitika ing kayang aktibismu. Megi yang pekapun ning MAS, at kapamilatan na niti, miabe ya kareng protesta sosyal antimo ing laban king gas ampo deng Protesta king Cochabamba ning 2000. Parasan ning MAS ing mamye karagdagang upaya kareng komunidad a katutubu ampong pakakalulu ning bangsa kapamilatan ning reporma king gabun ampong pamirake ning pibandyan king gas, at bagya-bagyang meragul ing suporta na kareng alalan.

Miyalal yang Pamuntuk ning Bolivia i Morales anyang Diciembre 18, 2005, kapamilatan ning 53.7% ning botu. Kaybat da reng adwa ampong kapitnang banwa, meragul yang mayap ing kayang mayoria; king recall referendum anyang Agosto 14, 2008, maygit adwang katlu da reng botanti ing migbotung mandatila/manatili ya king pusisyun.Bolivian President Evo Morales Wins Critical Referendum on His Presidency, Democracy Now!, August 12, 2008Zaa Nkweta, Morales wins referendum but opposition hits back, Council on Hemispheric Affairs, 26 Aug 2008 Sinambut ne naman i Morales king alalang pang-pamuntuk anyang Diciembre 2009 kapamilatan ning 63% ning botu, at sindu na ing kayang kadwang terminu antimong pamuntuk.Guardian.co.uk - Evo Morales wins landslide victory in Bolivian presidential elections Retrieved on 18 December 2009

Kritiku ne ning polisiya nang panglual ning Estados Unidos ampo ing papil da reng kumpanyang 
transnational king Latin America, at metung yang masikan a ka-alyadu da reng kapamahalan a sosyalista nang Hugo Chávez king Venezuela ampong Fidel Castro king Cuba. Anyang  Octubre 2009, mepili yang "Pangyatung Bayani ning Indung Yatu" ("World Hero of Mother Earth") i Morales king Pangkabilugang Kapulungan da reng Misasanmetung a Bangsa.

|-

Category:1959 kebaitan
Category:1959 kebaitan
Category:Bolivian people of Aymara descent
Category:Bolivian Roman Catholics
Category:Bolivian socialists
Category:Che Guevara
Category:Democratic socialism
Category:Current national leaders
Category:Democratic socialists
Evo Morales
Category:Incan politicians
Category:Living people
Category:Movement for Socialism – Political Instrument for the Sovereignty of the Peoples politicians
Category:People from Oruro Department
Category:Presidents of Bolivia